U-I-183/98
Natisni
Opravilna št.:
U-I-183/98
Datum odločitve:
20. 1. 2000
Objavljeno:
OdlUS IX, 8
ECLI:
ECLI:SI:USRS:2000:U.I.183.98
Akt:
Kolektivna pogodba za gospodarske dejavnosti (Uradni list RS, št. 40/97) (SKPGD), 2. odst. 17. čl.
Izrek:
Pobuda za začetek postopka za oceno ustavnosti in zakonitosti drugega odstavka 17. člena Splošne kolektivne pogodbe za gospodarske dejavnosti se zavrže.
Evidenčni stavek:
Po določbi 3. točke prvega odstavka 6. člena Zakona o delovnih in socialnih sodiščih (Uradni list RS, št. 19/94 - ZDSS) so za odločanje o skladnosti kolektivnih pogodb z zakonom pristojna delovna sodišča v kolektivnih delovnih sporih. Glede na to, da so po Ustavi (125. člen) sodniki pri opravljanju sodniške funkcije vezani na Ustavo in zakon, vsebuje sodna presoja skladnosti kolektivnih pogodb z zakonom hkrati tudi presojo njihove skladnosti z Ustavo. Če pa bo delovno sodišče pri presoji zakonitosti kolektivne pogodbe menilo, da je zakon, s katerim mora biti kolektivna pogodba skladna, v neskladju z Ustavo, bo moralo po 156. členu Ustave postopek prekiniti in začeti postopek za oceno ustavnosti zakona pred Ustavnim sodiščem.
Geslo:
Ustavno sodišče, nepristojnost za presojo kolektivne pogodbe.
Sodniki, načelo zakonitosti (vezanost na ustavo in zakon).
Ustavno sodišče, konkretna presoja pred ustavnim sodiščem (156. člen Ustave).
Pravna podlaga:
Zakon o delovnih in socialnih sodiščih (ZDSS), 6. čl.
Zakon o Ustavnem sodišču (ZUstS), 25. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-266/97 z dne 13. 11. 1997 (OdlUS VI,150).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Janez Kuhar, Ljutomer
Datum vloge:
29. 4. 1998
Vrsta odločitve:
sklep
Vrsta rešitve:
zavrženje
Dokument:
US19880
Dokument v PDF obliki:
U-I-183-98.pdf
120 KB
Prenesite datoteko
U-I-183/98
20. 1. 2000
S K L E P
Ustavno sodišče je v postopku za preizkus pobude Janeza Kuharja iz Ljutomera na seji dne 20. januarja 2000
s k l e n i l o :
Pobuda za začetek postopka za oceno ustavnosti in zakonitosti drugega odstavka 17. člena Splošne kolektivne pogodbe za gospodarske dejavnosti (Uradni list RS, št. 40/97) se zavrže.
O b r a z l o ž i t e v
1. Pobudnik navaja, da je določba drugega odstavka 17. člena Splošne kolektivne pogodbe za gospodarske dejavnosti (SKPGD) v neskladju s 14. in 87. členom Ustave, ker starejšim delavcem ne zagotavlja močnejšega varstva pred prenehanjem delovnega razmerja, kot jim gre po drugem odstavku 36.d člena Zakona o delovnih razmerjih (Uradni list RS, št. 14/90 in nasl. - ZDR), temveč jim preprečuje uveljavljati pravice iz naslova zavarovanja za primer brezposelnosti.
2. Ustavno sodišče je s sklepom št. U-I-266/97 z dne 13. 11. 1997 (OdlUS VI, 150) že ugotovilo, da za presojo ustavnosti in zakonitosti izpodbijane določbe kolektivne pogodbe ni pristojno. Po določbi 3. točke prvega odstavka 6. člena Zakona o delovnih in socialnih sodiščih (Uradni list RS, št. 19/94 - ZDSS) so za odločanje o skladnosti kolektivnih pogodb z zakonom pristojna delovna sodišča v kolektivnih delovnih sporih. Glede na to, da so po Ustavi (125. člen) sodniki pri opravljanju sodniške funkcije vezani na Ustavo in zakon, vsebuje sodna presoja skladnosti kolektivnih pogodb z zakonom hkrati tudi presojo njihove skladnosti z Ustavo. Če pa bo delovno sodišče pri presoji zakonitosti kolektivne pogodbe menilo, da je zakon, s katerim mora biti kolektivna pogodba skladna, v neskladju z Ustavo, bo moralo po 156. členu Ustave postopek prekiniti in začeti postopek za oceno ustavnosti zakona pred Ustavnim sodiščem. Zato je Ustavno sodišče tudi v tej zadevi pobudo zavrglo.
3. Ustavno sodišče je ta sklep sprejelo na podlagi določbe 25. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč- Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen